CELEX: 32005D0436
Language: hr
Date: 2005-06-13 00:00:00
Title: 2005/436/EZ: Odluka Komisije od 13. lipnja 2005. o suradnji Zajednice s Organizacijom za hranu i poljoprivredu posebno u pogledu aktivnosti koje provodi Europska komisija za kontrolu slinavke i šapa

03/Sv. 62
            
            
               HR
            
            
               Službeni list Europske unije
            
            
               78
            
         32005D0436
   
               L 151/26
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 13. lipnja 2005.
   o suradnji Zajednice s Organizacijom za hranu i poljoprivredu posebno u pogledu aktivnosti koje provodi Europska komisija za kontrolu slinavke i šapa
   (2005/436/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 90/424/EEZ od 26. lipnja 1990. o troškovima na području veterinarstva (1), a posebno njezin članak 12. i članak 13.,
   budući da:
   
               (1)
            
            
               U kontekstu velikih epidemija slinavke i šapa (FMD) kasnih 50-ih godina prošlog stoljeća unutar Zajednice i u susjednim državama, osnovana je Europska komisija za kontrolu slinavke i šapa (EUFMD) u okviru Organizacije za hranu i poljoprivredu (FAO) Ujedinjenih naroda.
            
         
               (2)
            
            
               Zbog povećanih prijetnji od unosa egzotičnih sojeva FMD-a u Europu, 60-ih godina prošlog stoljeća države članice EUFMD-a pozvane su na osnivanje Uzajamnog fonda usmjerenog na hitne mjere koje su se trebale provesti na Balkanu kao glavnom pravcu ulaza bolesti. Poslije je Fond podijeljen na Fond 911100MTF/003/EEZ koji podupiru one države članice koje su istodobno bile članice Zajednice i Fond 909700MTF/004/MUL koji podupiru države članice EUFMD-a koje u to doba nisu bile ili još uvijek nisu države članice Zajednice.
            
         
               (3)
            
            
               U skladu s člankom 4. Direktive Vijeća 90/423/EEZ od 26. lipnja 1990. o izmjeni Direktive 85/511/EEZ o uvođenju mjera Zajednice za kontrolu slinavke i šapa, Direktive 64/432/EEZ o problemima u vezi sa zdravljem životinja koji utječu na trgovinu govedima i svinjama unutar Zajednice i Direktive 72/462/EEZ o problemima u vezi zdravlja i veterinarskih pregleda pri uvozu goveda i svinja te svježeg mesa ili mesnih proizvoda iz trećih zemalja (2), 1991. prekinuto je preventivno cijepljenje protiv FMD-a na cijelom području Zajednice.
            
         
               (4)
            
            
               Istodobno je Odlukom 90/424/EEZ posebno predviđena mogućnost potpore mjerama kontrole slinavke i šapa u trećim zemljama, ponajprije radi zaštite područja u riziku unutar Zajednice.
            
         
               (5)
            
            
               Donošenjem Direktive Vijeća 2003/85/EZ od 29. rujna 2003. o mjerama Zajednice za suzbijanje slinavke i šapa, o stavljanju izvan snage Direktive 85/511/EEZ i Odluka 89/531/EEZ i 91/665/EEZ te o izmjeni Direktive 92/46/EEZ (3), države članice ponovno su potvrdile zabranu preventivnog cijepljenja, ali su proširile mogućnost korištenja hitnog cijepljenja protiv FMD-a.
            
         
               (6)
            
            
               Određen broj izbijanja FMD-a u koja su prijavljena od 1992., posebno u dijelovima Zajednice koji graniče s endemski zaraženim zemljama te velika epidemija u nekim državama članicama 2001., pozivaju na visoki stupanj svijesti o bolesti i pripravnosti te na međunarodnu suradnju.
            
         
               (7)
            
            
               Štoviše, u zemljama koje se nalaze u susjedstvu država članica posljednjih godina zabilježena su izbijanja, a u pojedinim slučajevima i ozbiljne epidemije koje mogu ugroziti zdravstveno stanje osjetljive stoke u Zajednici.
            
         
               (8)
            
            
               S obzirom na pojavu novih topotipova virusa i regionalno slabljenje mjera kontrole, Zajednica je u bliskoj suradnji s EUFMD-om i korištenjem sredstava Fonda 911100MTF/003/EEZ poduprla kampanje hitnog cijepljenja u Turskoj i Transkavkazju.
            
         
               (9)
            
            
               U skladu s Odlukom Komisije 2001/300/EZ od 30. ožujka 2001. o suradnji Zajednice s Organizacijom za hranu i poljoprivredu posebno u pogledu aktivnosti koje provodi Europska komisija za kontrolu slinavke i šapa (4), Komisija je sklopila „Provedbeni sporazum MTF/INT/003/EEZ911100 (TFEU970089129) o stalnim aktivnostima koje financira EZ i provodi Europska komisija za kontrolu slinavke i šapa FAO-a” koji se uspješno provodio do 31. prosinca 2004.
            
         
               (10)
            
            
               Europska zajednica i Ujedinjeni narodi potpisali su 29. studenoga 2003., novi Financijski i upravni okvirni sporazum kojim se predviđalo okruženje koje je omogućilo Sporazum između Komisije Europskih zajednica i Organizacije za hranu i poljoprivredu Ujedinjenih naroda, potpisan 17. srpnja 2003.
            
         
               (11)
            
            
               Čini se primjerenim obnoviti Provedbeni sporazum između dviju međunarodnih organizacija te, uzimajući u obzir proširenu Zajednicu, utvrditi doprinos Zajednice Fondu 911100MTF/INT/003/EEZ u najvećem iznosu od 4,5 milijuna eura za razdoblje od četiri godine. Proračun Fonda za 2005. treba se sastaviti od završnog stanja njezinih sredstava 25. siječnja 2005. i doprinosa Zajednice potrebnog da se dosegne iznos koji je u američkim dolarima jednak iznosu od 2 milijuna eura. Izdaci se naknadno trebaju nadoknaditi godišnjim transferima.
            
         
               (12)
            
            
               Mjere utvrđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         ODLUČILA JE:
   Članak 1.
   1.   Stanje Fonda 911100MTF/INT/003/EEZ (TFEU 970089129) je 55 284 američkih dolara, kako je utvrđeno u završnom izvještaju sa 71. sjednice izvršnog odbora Europske komisije za kontrolu slinavke i šapa (EUFMD) od 25. siječnja 2005. u Rimu.
   2.   Od 1. siječnja 2005. financijska obveza Zajednice prema Fondu iz stavka 1. utvrđuje se u iznosu od najviše 4 500 000 eura za razdoblje od četiri godine.
   3.   Prvi obrok iznosa iz stavka 2. za godinu 2005. sastoji se od:
   
               (a)
            
            
               stanja iz stavka 1.; i
            
         
               (b)
            
            
               doprinosa Zajednice potrebnog da se dosegne iznos koji je u američkim dolarima jednak iznosu od 2000000 eura.
            
         4.   Izdaci Fonda koji nastaju tijekom 2005., 2006., 2007. i 2008. nadoknađuju se godišnjim doprinosima Zajednice koje treba platiti u 2006., 2007., 2008. i 2009. Međutim, ti transferi ovise o postojanju raspoloživih sredstava u proračunu Komisije.
   5.   Godišnji doprinosi Zajednice iz stavka 4. zasnivaju se na financijskom izvještaju kojeg podnosi EUFMD na godišnjoj sjednici izvršnog odbora ili na glavnoj sjednici EUFMD-a koja se održava svake dvije godine, potkrijepljenom detaljnom dokumentacijom u skladu s pravilima Organizacije za hranu i poljoprivredu.
   Članak 2.
   1.   Provedbeni sporazum o korištenju i djelovanju Uzajamnog fonda 911100MTF/INT/003/EEZ (UFEU 970089129) sklapa se između Komisije Europskih zajednica i Organizacije za hranu i poljoprivredu Ujedinjenih naroda na razdoblje od četiri godine počevši od 1. siječnja 2005.
   2.   Uzajamnim fondom iz članka 1. sporazumno upravljaju Komisija i EUFMD u skladu s provedbenim sporazumom iz stavka 1. ovog članka.
   
      Sastavljeno u Bruxellesu 13. lipnja 2005.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 224, 18.8.1990., str. 19. Odluka kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).
   
      (2)  SL L 224, 18.8.1990., str. 13.
   
      (3)  SL L 306, 22.11.2003., str. 1.
   
      (4)  SL L 102, 12.4.2001., str. 71. Odluka kako je izmijenjena Odlukom 2002/953/EZ (SL L 330, 6.12.2002., str. 39.).